section_heading: Književno-publicistički rad
paragraph_text: U Kliničkome bolničkom centru Zagreb je profesor Keros bio član Medicinskog savjeta i potom predsjednik Odbora za kliničku nastavu, a naposljetku je imenovan članom Poslovodnog odbora KBC-a za znanstveno pedagošku djelatnost. Domećemo da je 1978. godine u Poliklinici Neurokirurške klinike u KBC-u utemeljio Centar za suzbijanje boli, prvu takvu ustanovu u nas, a posljednjih je godina pripomogao i uvođenju telemedicine u neurokirurgiji.